তিনি বলেন, যখন আমরা এ বৈশিষ্ট্যগুলোর কারণ জানতে পারব, তখন আমরা নিয়ন্ত্রণ করতে পারব এবং আমাদের উপযোগী করতে পারব। গবেষণা করে দায়ী জিনগুলোকে শনাক্ত করতে পারলে এগুলো পুকুরে বা স্বাদুপানিতে চাষযোগ্য কিনা বা প্রতিবন্ধকতার সুনির্দিষ্ট কারণ জানতে পারব।সহযোগী গবেষক অধ্যাপক ড. মুহা. গোলাম কাদের খান বলেন, এ আবিষ্কারের ফলে বাংলাদেশি ইলিশের একটি আদর্শ জিনোম তৈরি হল। পরে অন্য কোনো স্থানের ইলিশ নিয়ে গবেষণা করলে এ আদর্শকে ব্যবহার করে তুলনা করা যাবে। ইলিশের সঠিক ব্যবস্থাপনা ও আহরণমাত্রা নির্ণয়ের জন্যও এ গবেষণা সহায়ক হবে।